CELEX: 62020CA0519
Language: ga
Date: 2022-03-10 00:00:00
Title: Cás C-519/20: Breithiúnas na Cúirte (an cúigiú Dlísheomra) an 10 Márta 2022 (Iarraidh ar réamhrialú ó Amtsgericht Hannover – an Ghearmáin) – Imeachtaí a tionscnaíodh i gcoinne K (Tarchur chun réamhrialú – Beartas inimirce – Treoir 2008/115/CE – Coinneáil chun críoch aistrithe – Airteagal 16(1) – Éifeacht dhíreach – Ionad coinneála speisialaithe – Coincheap – Coinneáil i bpríosún – Coinníollacha – Airteagal 18 – Cás éigeandála – Coincheap – Airteagal 47 den Chairt um Chearta Bunúsacha an Aontais Eorpaigh – Athbhreithniú breithiúnach éifeachtach)

25.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 171/11
            
         
      Breithiúnas na Cúirte (an cúigiú Dlísheomra) an 10 Márta 2022 (Iarraidh ar réamhrialú ó Amtsgericht Hannover – an Ghearmáin) – Imeachtaí a tionscnaíodh i gcoinne K
      (Cás C-519/20) (1)
      
      (Tarchur chun réamhrialú - Beartas inimirce - Treoir 2008/115/CE - Coinneáil chun críoch aistrithe - Airteagal 16(1) - Éifeacht dhíreach - Ionad coinneála speisialaithe - Coincheap - Coinneáil i bpríosún - Coinníollacha - Airteagal 18 - Cás éigeandála - Coincheap - Airteagal 47 den Chairt um Chearta Bunúsacha an Aontais Eorpaigh - Athbhreithniú breithiúnach éifeachtach)
      (2022/C 171/15)
      Teanga an cháis: an Ghearmáinis
      
         An chúirt a rinne an tarchur
      
      Amtsgericht Hannover
      
         Páirtithe sna príomhimeachtaí
      
      
         An duine lena mbaineann: K
      
         Páirtí eile sna himeachtaí: Landkreis Gifhorn
      
         An chuid oibríochtúil den bhreithiúnas
      
      
                  1)
               
               
                  Ní mór Airteagal 16(1) de Threoir 2008/115/CE ó Pharlaimint na hEorpa agus ón gComhairle an 16 Nollaig 2008 maidir le caighdeáin choiteanna agus nósanna imeachta coiteanna is infheidhme sna Ballstáit i ndáil le náisiúnaigh tríú tír atá ag fanacht go neamhdhleathach a chur ar ais, a léirmhíniú ar bhealach a chiallaíonn gur féidir cuid ar leith de phríosún, ar thaobh amháin, a bhfuil a stiúrthóir féin aici, ach atá faoi réir bhainistíocht an phríosúin sin agus faoi réir údarás an Aire a bhfuil údarás aige ar phríosúin agus ina bhfuil, ar an taobh eile, náisiúnaigh tríú tíortha á gcoinneáil, chun críoch aistrithe, i bhfoirgnimh shonracha, lena n-áiseanna féin agus scoite amach ó na foirgnimh eile sa chuid sin ina gcuirtear príosúnacht ar dhaoine faoi phianbhreith choiriúil, a mheas mar “ionad coinneála speisialaithe”, de réir bhrí na forála sin, ar choinníoll go seachnaítear, a mhéid is féidir, leis na coinníollacha coinneála is infheidhme maidir leis na náisiúnaigh sin, go mbeidh an choinneáil sin cosúil le coinneáil i dtimpeallacht príosúin agus go bhfuil siad ceaptha sa bhealach is go n-urramaítear na cearta a ráthaítear leis an gCairt um Chearta Bunúsacha an Aontais Eorpaigh chomh maith leis na cearta a chumhdaítear in Airteagal 16(2) go (5), agus Airteagal 17 den Treoir sin.
               
            
                  2)
               
               
                  Ní mór Airteagal 18 de Threoir 2008/115, arna léamh i gcomhréir le hAirteagal 47 den Chairt um Chearta Bunúsacha, a léirmhíniú ar bhealach a chiallaíonn go gcaithfidh an chúirt náisiúnta a n-iarrtar uirthi, faoi chuimsiú a dlínse, coinneáil náisiúnach tríú tír a ordú nó a shíneadh, i bpríosún, chun críoch aistrithe, a bheith in ann a fhíorú go gcomhlíontar na coinníollacha a bhforchuirtear le hAirteagal 18 maidir leis an bhféidearthacht go bhféadfaidh Ballstát foráil a dhéanamh chun an náisiúnach sin a choinneáil i bpríosún.
               
            
                  3)
               
               
                  Ní mór Airteagal 16(1) de Threoir 2008/115, arna léamh i dteannta le prionsabal thosaíocht dhlí an Aontais, a léirmhíniú ar bhealach a chiallaíonn nach mór do chúirt náisiúnta gan feidhm a thabhairt do reachtaíocht Ballstáit lena gceadaítear, ar bhonn sealadach, náisiúnaigh tríú tíortha atá ag fanacht go neamhdhleathach a choinneáil chun críocha a n-aistriú, i bpríosún, scartha ó ghnáthphríosúnaigh, i gcás nach gcomhlíontar nó nach gcomhlíontar a thuilleadh na coinníollacha faoi Airteagal 18(1) agus faoin dara habairt d’Airteagal 16(1) den Treoir sin chun go mbeidh an reachtaíocht sin i gcomhréir le dlí an Aontais.
               
            
         (1)  IO C 19 an 18.01.2021